ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
ट्रायकडून मसुदा दूरसंचार  सेवा आंतरजोडणी   विनियम, 2022' संदर्भात अभिप्राय पाठवण्यासाठीच्या मुदतीत वाढ
नवी दिल्ली, 7 ऑक्टोबर 2022
भारतीय दूरसंचार नियामक प्राधिकरणाने  हितधारकांकडून अभिप्राय /प्रति-अभिप्राय प्राप्त करण्याच्या दृष्टीने, 9 सप्टेंबर 2022 रोजी, मसुदा दूरसंचार  सेवा आंतरजोडणी   विनियम, 2022 जारी केला होता. हितसंबंधितांकडून लेखी अभिप्राय प्राप्त करण्याची अंतिम तारीख 7 ऑक्टोबर 2022 आणि प्रति-अभिप्राय असल्यास, 21 ऑक्टोबर 2022 पर्यंत निश्चित करण्यात आली होती.
हितधारकांनी मसुदा दूरसंचार  सेवा आंतरजोडणी   विनियम, 2022 वर त्यांचे अभिप्राय पाठवण्यासाठी मुदतवाढ मागितली होती. हे लक्षात घेता, लेखी अभिप्राय सादर करण्याची अंतिम तारीख 4 नोव्हेंबर 2022 पर्यंत वाढवण्याचा निर्णय घेण्यात आला आहे. उत्तरादाखल देण्यात आलेले काही अभिप्राय असल्यास, 18 नोव्हेंबर 2022 पर्यंत देखील पाठवता येतील. मुदतवाढीसाठी पुढील कोणत्याही विनंत्या विचारात घेतल्या जाणार नाहीत.
advbcs-2@trai.gov.in आणि jtadv-bcs@trai.gov.in या ईमेलवर शक्यतो इलेक्ट्रॉनिक स्वरूपात अभिप्राय आणि प्रति-अभिप्राय पाठवता येतील. कोणतेही स्पष्टीकरण/माहितीसाठी, अनिल कुमार भारद्वाज, सल्लागार  यांच्याशी दूरध्वनीवरून संपर्क साधला जाऊ शकतो. दूरध्वनी क्रमांक: +91-11-23237922.S.Patil/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
संरक्षण मंत्रालय
प्रजासत्ताक दिनी भारतीय नौदलाच्या जवानांना विशिष्ट सेवा पुरस्कार प्रदान करण्यास राष्ट्रपतींची मान्यता
नवी दिल्ली, 25 जानेवारी 2022
प्रजासत्ताक दिनाच्या पूर्वसंध्येला राष्ट्रपतींनी 26 जानेवारी 2022 ला देण्यात येणाऱ्या प्रतिष्ठित सेवा पुरस्कारांसह भारतीय नौदलाच्या जवानांना देण्यात येणाऱ्या पुरस्कारांना मान्यता दिली आहे.
पुरस्कार विजेत्यांच्या नावांची यादी पाहण्यासाठी येथे क्लिक करा
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 219.33 cr Total Vaccine doses  have been administered so far under Nationwide Vaccination Drive
- 1,25,013 doses administered in last 24 hours
- India's Active caseload currently stands at 26,834
- Active cases stand at 0.06%
- Recovery Rate currently at 98.75%
- 1,841 recoveries in the last 24 hours increases Total Recoveries to 4,40,75,149
- 2,060 new cases recorded in the last 24 hours
- Daily positivity rate 
- Weekly Positivity Rate 
- 89.86 cr Total Tests conducted so far; 1,10,863 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 17 ऑक्टोबर 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 219.33  कोटींची संख्या पार केली आहे.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4.11  कोटीहून अधिक किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याची मोहीम देखील 10 एप्रिल 2022 सुरु करण्यात आले आहे.
भारतातील रुग्णसंख्या सध्या 26,834 इतकी आहे, ती देशाच्या एकूण रुग्णसंख्येच्या तुलनेत 0.06% इतकी आहे.
गेल्या 24 तासांत 1,841 कोरोना रुग्ण बरे झाल्यामुळे आतापर्यंत कोविडमुक्त झालेल्या रुग्णांची संख्या  वाढून 4,40,75,149 झाली आहे. परिणामी, भारतात रुग्ण बरे होण्याचा दर 98.75% झाला आहे.
गेल्या 24 तासात 2,060 नव्या कोरोना रुग्णांची नोंद झाली.
गेल्या 24 तासात एकूण 1,10,863 चाचण्या करण्यात आल्या. भारताने आतापर्यंत एकूण 89.86  कोटींहून अधिक चाचण्या केल्या आहेत. साप्ताहिक पॉझिटिव्हिटी दर सध्या 1.02% आहे तर दैनंदिन पॉझिटिव्हिटी दर 1.86% इतका आहे.S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 66
अन्न प्रक्रिया उदयोग मंत्रालय
'जागतिक अन्न दिन' निमित्त अन्न प्रक्रिया उद्योग मंत्रालयातर्फे फूड टेक समिट 2021 चे आयोजन
सूक्ष्म अन्न प्रक्रिया उद्योगांसाठी पीएमएफएमई योजनेअंतर्गत शिखर परिषदेचे आयोजन
जागतिक अन्न दिनानिमित्त, अन्न प्रक्रिया उद्योग मंत्रालयाने प्रधानमंत्री सूक्ष्म अन्न प्रक्रिया उद्योग  योजनेअंतर्गत 16 ऑक्टोबर 2021 रोजी फूड टेक शिखर परिषद आयोजित केली होती. अन्न प्रक्रिया आणि तंत्रज्ञानसंबंधी नवसंशोधनातील नवीन उदयोन्मुख पद्धतींबाबत सूक्ष्म उद्योगांना प्रशिक्षण, चर्चा आणि अवगत करण्यासाठी फूड-टेक हितधारकांना एक मंच उपलब्ध करून देणे हा या परिषदेचा उद्देश होता.
अन्न प्रक्रिया उद्योग मंत्रालयाचे सहसचिव मिन्हाज आलम यांनी फूड टेक शिखर परिषदेला संबोधित केले. भारतीय अर्थव्यवस्थेच्या विकासात सूक्ष्म अन्न प्रक्रिया क्षेत्राचे महत्त्व तसेच पीएमएफएमई योजनेद्वारे भारतात अन्न प्रक्रियेला प्रोत्साहन देण्यासाठी सरकार करत असलेले प्रयत्न त्यांनी यावेळी अधोरेखित केले.
सूक्ष्म उद्योगांसाठी देशांतर्गत आणि जागतिक स्तरावर अन्न प्रक्रिया क्षेत्रात मार्ग सुकर करण्याबाबत मार्गदर्शन करण्यासाठी अनेक प्रख्यात उद्योजक या परिषदेला उपस्थित होते.
अन्नप्रक्रिया क्षेत्रासाठीची शिखर परिषद, हा अन्न प्रक्रिया उद्योग मंत्रालयाचा एक उपक्रम असून उद्योग क्षेत्रातील तज्ज्ञांच्या सहकार्याने हितधारकांना त्यांचा व्यवसाय वाढवण्याबाबत सद्यस्थितीत योग्य निर्णय घेण्यासाठी मार्गदर्शन केले जाते.
विविध मान्यवर वक्त्यांच्या सहभागाव्यतिरिक्त, शिखर परिषदेत राज्यभरातील शासकीय अधिकारी आणि अन्न प्रक्रिया सूक्ष्म उद्योगांचा सहभाग दिसून आला. याचे यशस्वीपणे ऑनलाईन आयोजन करण्यात आले आणि सर्व हितधारक मोठ्या संख्येने सहभागी झाले होते.
अधिक माहितीसाठी भेट द्या: https://pmfme.mofpi.gov.in/pmfme/#/Home-Page
विज्ञान आणि तंत्रज्ञान मंत्रालय
सीईएनएस मधील शास्त्रज्ञांनी उच्च दर्जाचा सफेद प्रकाश देणाऱ्या एलईडी दिव्यांसाठी शोधला नवा मार्ग
नवी दिल्ली, 6 ऑक्टोबर 2020
सर्वसामान्य प्रकाश स्त्रोत म्हणून वापरात येणाऱ्या आणि स्वच्छ पांढरा प्रकाश देणाऱ्या एलईडी दिव्यांच्या उत्पादनात रंगाचा उत्तम दर्जा राखणे हे मोठे आव्हान असते. उच्च दर्जाचा सफेद प्रकाश मिळविण्यासाठी शास्त्रज्ञांनी नवी पद्धत शोधली आहे, या पद्धतीमुळे एलईडी दिव्यांची संरचना करताना काही नव्या समीकरणांचा शोध लागला आहे.
केंद्र सरकारच्या विज्ञान आणि तंत्रज्ञान विभागाच्या अंतर्गत येणाऱ्या सीईएनएस अर्थात सेंटर फॉर नॅनो अँड सॉफ्ट मॅटर सायन्सेस या स्वायत्त संस्थेतील शास्त्रज्ञांनी केलेल्या संशोधनातून काही नवे ज्ञान मिळविले आहे. त्यानुसार सीसियम लेड हॅलाईड या पदार्थाचे अत्यंत लहान खडे , चांगल्या दर्जाचा सफेद प्रकाश देऊ शकत असले तरीही काहीवेळा विचित्र कारणांमुळे ते खडे हा प्रकाश देऊ शकत नाहीत.
डॉ.प्रलय के.संतरा यांच्या नेतृत्वाखालील शास्त्रज्ञांच्या पथकाने यावर उपाय शोधला आहे. त्यांच्या लक्षात आले की त्या खड्यांतील हॅलाईड कण सामान्य तापमानाला देखील हालचाल करतात आणि नॅनोक्रिस्टल चे संयुग तयार करतात आणि त्यातून स्वच्छ सफेद प्रकाश उत्सर्जित होतो. हे संशोधन नॅनोस्केल या पत्रिकेत नुकतेच प्रकाशित झाले आहे.
अधिक माहितीसाठी डॉ.प्रलय के.संतरा यांच्याशी psantra@cens.res.inया ईमेल वर संपर्क साधता येईल.
B.Gokhale/S.Chitnis/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
संरक्षण मंत्रालय
राष्ट्रीय सुरक्षा बळकट करण्यासाठी सरकारने सर्वांगीण दृष्टिकोन अवलंबला असून भारत सर्व आव्हानांना तोंड देण्यासाठी सुसज्ज आहे : गुजरातमधील गांधीनगर येथील राष्ट्रीय संरक्षण विद्यापीठाच्या दीक्षांत समारंभात संरक्षण मंत्र्यांचे संबोधन
नवी दिल्ली, 17 ऑक्टोबर 2022
“सरकारने राष्ट्रीय सुरक्षेच्या सर्व पैलूंना बळकट करण्यासाठी सर्वांगीण दृष्टिकोन स्वीकारला आहे.” असे संरक्षण मंत्री राजनाथ सिंह यांनी 17 ऑक्टोबर 2022 रोजी गुजरातमधील गांधीनगर येथील राष्ट्रीय संरक्षण विद्यापीठाच्या दीक्षांत समारंभात सांगितले. राष्ट्रीय सुरक्षेमध्ये जमीन आणि सागरी सीमा, हवाई सीमा, सायबर, डेटा, अवकाश, माहिती, ऊर्जा, अर्थव्यवस्था आणि पर्यावरण सुरक्षा समाविष्ट आहे आणि या घटकांचे संरक्षण करणे सार्वभौम राष्ट्रासाठी आवश्यक आहे, असे ठाम प्रतिपादन त्यांनी केले. सर्व सुरक्षा आव्हानांचा सामना करण्यासाठी देश सज्ज असल्याची ग्वाही त्यांनी जनतेला दिली.
मात्र बाह्य आणि अंतर्गत सुरक्षा धोक्यांमध्ये फरक करणे कठीण होत चालले आहे. कारण संकरित युद्धामुळे हा फरक जवळजवळ संपुष्टात आला आहे,असे सिंह म्हणाले. ते पुढे म्हणाले की, अत्याधुनिक तंत्रज्ञानातील प्रगतीमुळे राष्ट्रीय सुरक्षेसाठी धोक्याचे स्वरूप विस्तारले असल्याने परिस्थिती आणखी गुंतागुंतीची झाली आहे,असे त्यांनी सांगितले.
“नवीन प्रकारचे धोके समोर येत आहेत ज्यामुळे अंतर्गत आणि बाह्य सुरक्षेतील सीमारेषा पुसट झाली आहे. दहशतवादाशिवाय, सायबर युद्ध आणि माहिती युद्ध हे सुरक्षाविषयक धोक्यांचे नवीन प्रकार आहेत. याव्यतिरिक्त, मानवी तस्करी आणि मनी लाँड्रिंगसारख्या  समस्या आहेत ज्या दिसायला वेगळ्या आहेत, परंतु एकमेकांशी संबंधित आहेत. या आव्हानांना सामोरे जाण्यासाठी सर्व संस्थांनी एकात्मिक पद्धतीने काम केले पाहिजे,” असे संरक्षण मंत्र्यांनी सांगितले.S.Kane/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 140
निती आयोग
यशध्वनीच्या निनादात, स्टार्ट अप 20 गुरुग्राम शिखर परिषदेचा समारोप, भारताने ब्राझिलकडे सोपवली नेतृत्वाची मशाल
नवी दिल्ली, 4 जुलै 2023
भारताच्या जी-20 अध्यक्षपदाच्या कारकीर्दीअंतर्गत, स्टार्ट अप प्रतिबद्धता गटाने आयोजित केलेल्या स्टार्ट अप 20 शिखर परिषदेची आज हरियाणात गुरुग्राम इथे यशस्वी सांगता झाली. या दोन दिवसीय शिखर परिषदेमुळे, नवोन्मेषाला प्रोत्साहन, सहकार्य, ज्ञानाची देवघेव आणि जागतिक स्टार्ट अप व्यवस्थेत धोरणात्मक सहयोग अशा विविध मुद्यांवर चर्चा करण्यासाठी एक मंच मिळाला.
परिषदेच्या सांगता समारंभात, स्टार्ट अप 20 चे अध्यक्ष डॉ. चिंतन वैष्णव यांनी, ब्राझिल कडे स्टार्ट-अप 20 ची मशाल सुपूर्द केली. पुढच्या वर्षी जी-20 चे अध्यक्षपद भूषवणार असलेल्या ब्राझिल ने 2024 मध्येही स्टार्ट अप उपक्रम सुरू ठेवण्याविषयी काटिबद्धता यावेळी व्यक्त केली. स्टार्ट अप 20 च्या अध्यक्षपदाचे ब्राझिल सोबतचे सातत्य, ह्या गटाच्या महत्वाच्या उपलब्धीपैकी एक आहे, आणि जगभरात स्टार्ट अप व्यवस्थेच्या प्रगतीच्या मार्गातील हा एक मैलाचा दगड पार केला आहे, असे म्हणता येईल.
स्टार्टअप20 चे महत्त्व अधोरेखित करताना, सौदी अरेबियाचे प्रिन्स फहाद बिन मन्सूर यांनी त्यांच्या देशाच्या स्टार्ट अप गटाचे प्रतिनिधित्व केले होते. सौदी अरेबिया 2023 च्या अखेरपर्यंत स्टार्टअप व्यवस्थेत, वार्षिक 1 ट्रिलियन डॉलर्स इतका महत्त्वाकांक्षी निधी गुंतवण्याची घोषणा करत, स्टार्टअप 20 च्या आवाहनाला भक्कम प्रतिसाद आणि समर्थन देणारा पहिला देश ठरला आहे. प्रिन्स फहाद बिन मन्सूर यांनी आपल्या गुरुग्राम परिषदेतील भाषणात ही घोषणा करत, स्टार्ट अप व्यवस्थेचे महत्त्व अधोरेखित केले. स्टार्ट अप मध्ये असलेली क्षमता ओळखून, जगाच्या कल्याणासाठी ह्या क्षेत्राचा एक शक्ती म्हणून वापर करण्याचा विचार त्यांनी बोलून दाखवला.
यावेळी डॉ. चिंतन वैष्णव यांनी ही घोषणा ऐतिहासिक असल्याचे सांगत, त्याचे स्वागत केले. जागतिक नवोन्मेष आणि उद्यमशीलतेला प्रोत्साहन देण्यात, सौदी अरेबियाच्या भक्कम पाठबळाचीही त्यांनी प्रशंसा केली.
यावेळी, डॉ. चिंतन यांनी धोरणात्मक आराखड्याचे औपचारीक प्रकाशन करतांना ह्या आराखड्यात अधोरेखित करण्यात आलेल्या काही विशिष्ट कृतीबिन्दुचे महत्त्व थोडक्यात सांगितले. ह्या धोरण आराखड्यातील महत्वाच्या मुद्यांमधे, स्टार्ट अपच्या व्याख्येची चौकट निर्माण आणि स्वीकृत करणे, सर्व जी 20 देशांमध्ये स्टार्टअप्सना आणि स्टार्ट अप व्यवस्थेला पाठबळ देण्यासाठी एक संस्थात्मक जाळे उभारणे , भांडवल उपलब्धता आणि त्याचे वैविध्यीकरण वाढवणे, स्टार्टअप साठी बाजार नियमनात शिथिलता आणणे, कमी प्रतिनिधित्व असलेल्या वंचित समुदायांच्या समावेशाला प्राधान्य देणे, तसेच, जागतिक हिताच्या स्टार्ट अप्स आणि स्टार्ट अप व्यवस्थेत त्यांचे प्रतिनिधित्व वाढवणे, अशा विषयांचा समावेश आहे. स्टार्ट अप व्यवस्थाना, प्रोत्साहन देऊन नवोन्मेष , विकास तसेच आणि जागतिक आव्हानांचा प्रभावीपणे सामना करण्यास त्या सक्षम होतील, असे वातावरण निर्माण करणे हा या सगळ्या उपाययोजनांचा हेतू आहे.
ह्या धोरण आराखड्यामुळे, जी-20 देशांना प्रगती करू शकणाऱ्या स्टार्ट अप्सना पाठबळ देण्याचा, त्यांना सहकार्यातून निधी पुरवठा करणे, त्या त्या विषयानुरूप त्यांना आधार देणे, मार्गदर्शन करणे आणि जागतिक स्तरावर स्टार्ट अप व्यवस्था मोठी करण्यासाठी एक विशिष्ट दिशा मिळणार आहे.
ह्या परिषदेच्या समापनानंतर सांस्कृतिक कार्यक्रमही सादर करण्यात आले.
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
पंतप्रधान कार्यालय
भूकंपापश्चात कच्छच्या विकासाबद्दलचा व्हिडिओ पंतप्रधानांनी सामायिक केला
गुजरातमधील कच्छला 2001 मध्ये भूकंपाचा जोरदार धक्का बसला होता. त्यानंतर कच्छचा कसा विकास झाला आहे आणि कच्छ जिल्हा हा उद्योग, कृषी, पर्यटन आदी क्षेत्रांमध्ये भरभराटीचे केंद्र म्हणून कसे विकसित होत आहे, याबद्दलचा एक व्हिडिओ पंतप्रधान नरेंद्र मोदी यांनी सामायिक केला आहे. मोदी स्टोरी या ट्विटर हँडलकडून एका ट्विट संदेशात हा व्हिडिओ जारी केला असून त्यात स्वतः नरेंद्र मोदी हेच मुख्यमंत्री असताना त्यांनी भूकंपानंतर कसे लक्षणीय काम केले होते, याबद्दल लोकांनी चर्चा करतानाचा हा व्हिडिओ आहे. मोदी यांनी गुजरातचे मुख्यमंत्री म्हणून कच्छमध्ये कशा सुधारणा घडवून आणल्या, याबद्दल लोकांनी मोदींच्या नेतृत्वाची प्रशंसा केली आहे.
पंतप्रधानांनी यासंदर्भात केलेल्या ट्विट संदेशात म्हटले आहे की, 2001 च्या भूकंपानंतर, काही लोकांनी कच्छला अगदी निकालात काढले होते. त्यांनी म्हटले होते की आता कच्छचा विकास कधीच होऊ शकणार नाही. पण या टीकाकारांनी कच्छच्या जिद्दीला कमी लेखले होते.
अल्पावधीतच, कच्छ पुन्हा उभा राहिला आणि आज तो सर्वाधिक गतीने विकसित होणाऱ्या जिल्ह्यांपैकी एक जिल्हा झाला आहे.
श्रम आणि रोजगार मंत्रालय
03 मे 2023 पर्यंत ऑनलाइन सादर करता येणार्या संयुक्त पर्यायाची प्रक्रिया प्रसिद्ध करण्यासाठी भविष्य निर्वाह निधी संघटना सर्वतोपरी प्रयत्न
आजपर्यंत 8,000 हून अधिक सदस्यांनी ऑनलाइन अर्ज सादर केले
संघटनेचे 20 फेब्रुवारी 2023 च्या परिपत्रक योजनेच्या तरतुदींचे तसेच सर्वोच्च न्यायालयाच्या आदेशांचेही पालन
EPS-95 मध्ये उच्च पगारावर योगदान देण्यासाठी भविष्य निर्वाह निधी संघटनेने आवश्यक कागदपत्रांसह ऑनलाइन संयुक्त  पर्याय अर्ज नमूना युनिफाइड पोर्टलवर सादर केला आहे. हा अर्ज मूळ योजनेच्या तरतुदींचे पालन करत 04.11.2022 रोजीच्या सर्वोच्च न्यायालयाच्या आदेशाची अंमलबजावणी करण्याचा मार्ग मोकळा करतो. अर्ज नमूना भरून दाखल करण्याची अंतिम तारीख 03 मे 2023 असली तरीही आजपर्यंत 8,000 हून अधिक सदस्यांनी ऑनलाइन अर्ज केले आहेत.
उच्च वेतनावर कर्मचारी आणि नियोक्ता या दोघांचे योगदान गुंतलेले असल्याने, भविष्य निर्वाह निधी आणि ईपीएस-95 योजना जेव्हा जास्त पगारावर योगदान देतात तेव्हा त्यांना संयुक्त विनंतीची आवश्यकता असते. ही नवी आवश्यकता गरजेची नाही तसेच ईपीएस अंतर्गत उच्च पगारावर संयुक्त पर्यायाचा वापर करता येणे एक आवश्यक पूर्वचिन्ह आहे याची आर. सी. गुप्ता प्रकरणातील निकालातून सर्वोच्च न्यायालयाने याची पुष्टी केली आहे
संघटनेचे 20 फेब्रुवारी 2023 चे परिपत्रक योजनेच्या तरतुदींचे आणि सर्वोच्च न्यायालयाच्या आदेशांचे पालन करते. भविष्य निर्वाह निधीचे फायदे आणि मूल्यमापन यांची अचूक गणना करण्यासाठी योगदानाचे योग्य मूल्यांकन आणि त्यांची ठेव निधीत वळवणे, मागील सेवा आणि पैसे पाठवणे आवश्यक आहे. भविष्य निर्वाह निधी संघटनेने सेवानिवृत्त ईपीएस सदस्यांसाठी  4 मार्च 2023 रोजी पर्याय बंद केले आहेत. 4 मार्च 2023 पर्यंत या श्रेणीतील कर्मचाऱ्यांकडून 91,258 ऑनलाइन अर्ज प्राप्त झाले आहेत.
भविष्य निर्वाह निधी संघटना 03 मे, 2023 पर्यंत ऑनलाइन सादर करता येणार्या संयुक्त पर्यायाची प्रक्रिया प्रसिद्ध करण्यासाठी सर्वतोपरी प्रयत्न करत आहे. 01.09.2014 रोजी ईपीएफ सदस्य असलेल्या व्यक्तींच्या ऑनलाइन अर्जांना प्राधान्य दिले जात आहे. 27 फेब्रुवारी, 2023 पासूनच्या अर्जांना प्राधान्य दिले जात असून आतापर्यंत 8,897 सदस्यांनी त्यांच्या नियोक्त्यांकडे अर्ज सादर केले आहेत.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 207.29 कोटी मात्रांचा टप्पा केला पार
12 ते 14 वयोगटातील 3.96 कोटींपेक्षा जास्त किशोरवयीनांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 1,25,076
गेल्या 24 तासात 16,299 नव्या कोरोना रुग्णांची नोंद
रुग्ण बरे होण्याचा दर सध्या 98.53%,
सध्याचा साप्ताहिक पॉझिटिव्हिटी दर 4.85%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 207.29  कोटींचा टप्पा पार केला आहे. 2,75,36,174 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.96  कोटींपेक्षा अधिक किशोरवयीनांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10412843
|
|
2nd Dose
|
|
10097169
|
|
Precaution Dose
|
|
6505170
|
|
FLWs
|
|
1st Dose
|
|
18432431
|
|
2nd Dose
|
|
17682327
|
|
Precaution Dose
|
|
12644292
|
|
Age Group 12-14 years
|
|
1st Dose
|
|
39645370
|
|
2nd Dose
|
|
28924432
|
|
Age Group 15-18 years
|
|
1st Dose
|
|
61411968
|
|
2nd Dose
|
|
51629137
|
|
Age Group 18-44 years
|
|
1st Dose
|
|
559939982
|
|
2nd Dose
|
|
510546366
|
|
Precaution Dose
|
|
37056551
|
|
Age Group 45-59 years
|
|
1st Dose
|
|
203775969
|
|
2nd Dose
|
|
195707830
|
|
Precaution Dose
|
|
23072528
|
|
Over 60 years
|
|
1st Dose
|
|
127500642
|
|
2nd Dose
|
|
122316154
|
|
Precaution Dose
|
|
35645432
|
|
Precaution Dose
|
|
11,49,23,973
|
|
Total
|
|
2,07,29,46,593
भारतातील उपचाराधीन रुग्णसंख्या सध्या 1,25,076 इतकी आहे, ती देशाच्या एकूण रुग्णसंख्येच्या तुलनेत 0.28% इतकी आहे.
परिणामी, भारतात रुग्ण बरे होण्याचा दर 98.53%. झाला आहे.
गेल्या 24 तासात 19,431 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,35,55,041 झाली आहे.
गेल्या 24 तासात 16,299 नव्या कोरोना रुग्णांची नोंद झाली.
गेल्या 24 तासात एकूण 3,56,153 चाचण्या करण्यात आल्या. भारताने आतापर्यंत एकूण 87.92  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 4.85% तर दैनंदिन पॉझिटिव्हिटी दर 4.58% आहे.
कार्मिक, सार्वजनिक तक्रार आणि निवृत्ती वेतन मंत्रालय
सरकारी कर्मचाऱ्यांचे निवृत्तीचे वय
नवी दिल्ली, 5 डिसेंबर 2019
सरकारी कर्मचाऱ्यांचे निवृत्तीचे वय 60 वर्षांपेक्षा कमी करण्याचा कुठलाही प्रस्ताव नाही.
केंद्रीय कार्मिक राज्यमंत्री डॉ. जितेंद्र प्रसाद यांनी आज राज्यसभेत एका लेखी उत्तरात ही माहिती दिली.
B.Gokhale/J.Patankar/P.Kor
(Visitor Counter : 68
रसायन आणि खते मंत्रालय
प्रधानमंत्री भारतीय जनौषधी परियोजनेच्या केंद्रीय भंडाराचे उद्घाटन
(नवी दिल्ली, 16 ऑक्टोबर 2018
केंद्रीय रासायनिक आणि खते तसेच रस्ते वाहतूक आणि महामार्ग, जहाज राज्यमंत्री मनसुख मांडवीय यांच्या हस्ते आज अत्याधुनिक तंत्रज्ञानयुक्त केंद्रीय भंडाराचे उद्घाटन करण्यात आले. गुरूग्राम येथे विलासपूरमध्ये ‘बीपीपीआय’ म्हणजेच ब्युटी ऑफ फार्मा या भारत सरकारच्या सार्वजनिक उपक्रमातल्या उद्योगाने बिलासपूर येथे या भंडाराची निर्मिती केली आहे. प्रधानमंत्री भारतीय जनौषधी परियोजनेअंतर्गत देशभरात सर्व केंद्रांवर जनरिक  औषधांचे वितरण सुरळीत व्हावे, यासाठी या औषधांच्या भंडाराची  निर्मिती करण्यात आली आहे.
राज्यमंत्री मांडवीय यांनी काल आणखी एका कार्यक्रमात प्रधानमंत्री भारतीय जनौषधी परियोजनेसाठी डिजिटल कॅश मॅनेजमेंट सिस्टीमचे उद्घाटन केले. बीपीपीआय आणि बँक ऑफ बडोदा यांच्या संयुक्त विद्यमाने ही डिजिटल देयक प्रणाली लागू करण्यात आली आहे. या देयक प्रणालीची अंमलबजावणी देशभरातल्या सर्व जनौषधी केंद्रांवर लागू करण्यात येणार आहे. यामुळे सर्व औषधांची खरेदी रोकडविरहित होणार आहे. जनौषधी केंद्रासाठी औषध खरेदी करण्यासाठी बँक ऑफ बडोदा कर्ज उपलब्ध करून देणार आहे.
प्रधानमंत्री भारतीय जनौषधी परियोजनेअंतर्गत देशभरामध्ये 4 हजार 200 केंद्रांचे कार्य सुरू आहे. 34 राज्ये आणि केंद्रशासित प्रदेशांमध्ये ही केंद्र उघडण्यात आली आहेत, अशी माहिती मनसुख मांडवीय यांनी यावेळी दिली.
N.Sapre/S.Bedekar/P.Kor
दूरसंचार आणि माहिती तंत्रज्ञान मंत्रालय
भारतीय टेलिग्राफ राइट ऑफ वे  नियम, 2021 केंद्र सरकारकडून अधिसूचित डिजिटल पायाभूत सुविधा स्थापनेसाठी राईट ऑफ वे  परवानगीशी संबंधित प्रक्रिया झाली सुलभ
नवी दिल्ली, 22 ऑक्टोबर 2021
केंद्र सरकारने 21 ऑक्टोबर 2021 रोजी इंडियन टेलिग्राफ राईट ऑफ वे  नियम, 2021 अधिसूचित केले आहेत. सुधारित नियमांनुसार इंडियन टेलिग्राफ राईट ऑफ वे नियम 2016 मध्ये, ओव्हरग्राउंड टेलिग्राफ लाइनच्या स्थापनेसाठी नाममात्र एक-वेळ भरपाई आणि एकसमान प्रक्रिया संबंधित तरतुदी समाविष्ट करण्यात आल्या आहे. ओव्हरग्राउंड टेलिग्राफ लाइनच्या स्थापनेसाठी एक-वेळ भरपाईची रक्कम प्रति किलोमीटर जास्तीत जास्त एक हजार रुपये असेल.ओव्हरग्राउंड टेलिग्राफ लाइनसाठी राईट ऑफ वे अर्जासाठी दस्तऐवजीकरण सोपे करण्यात आले आहे. तसेच, भूमिगत आणि जमिनीवरील दूरसंचार पायाभूत सुविधांची स्थापना, देखभाल, काम, दुरुस्ती, हस्तांतरण किंवा स्थलांतर करण्यासाठी प्रशासकीय शुल्क आणि पुनर्स्थापना शुल्काशिवाय कोणतेही अन्य शुल्क आकारले जाणार नाही.
या सुधारणांमुळे देशभरात डिजिटल दळणवळण पायाभूत सुविधांची स्थापना आणि त्या वाढवण्यासाठी राईट ऑफ वे संबंधित परवानगी प्रक्रिया सुलभ होईल. देशभरात सक्षम डिजिटल पायाभूत सुविधांसह , ग्रामीण-शहरी आणि श्रीमंत-गरीब यांच्यातील डिजिटल दरी कमी होईल; ई-प्रशासन आणि आर्थिक समावेशन बळकट केले जाईल; व्यवसाय करणे सोपे सुलभ होईल; नागरिक आणि उद्योजकांच्या माहिती आणि दळणवळणाच्या गरजा पूर्ण केल्या जातील; आणि अखेरीस भारताचे डिजिटल सक्षम अर्थव्यवस्था आणि समाजात रूपांतर होण्याचे स्वप्न साकार होईल.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 197
कौशल्य विकास आणि उद्यमशीलता मंत्रालय
आखाती देशातून परतलेल्या भारतीयांना सहाय्य
नवी दिल्ली, 12 फेब्रुवारी 2021
वंदे भारत अभियानाअंतर्गत परतलेल्या नागरिकांच्या कौशल्यविषयक मॅपिंगसाठी केंद्र सरकारने ‘स्वदेस’, हा कुशल कामगारांच्या आगमनाबाबतचा रोजगार सहाय्यासाठी डेटाबेस पुरवणारा उपक्रम सुरु केला आहे.स्वदेस हा कौशल्य विकास आणि उद्योजकता, नागरी हवाई वाहतूक आणि परराष्ट्र व्यवहार या मंत्रालयांचा संयुक्त उपक्रम आहे. देशात परतणाऱ्या नागरिकांच्या कौशल्य आणि अनुभवावर आधारीत व्यापक माहिती देणारा डेटाबेस तयार करणे हा यामागचा उद्देश आहे. परतणाऱ्या नागरिकांनी,रोजगार, रोजगार अनुभवाची वर्षे यासारखी रोजगार विषयीची माहिती असणारे ऑनलाईन स्वदेस कौशल्य कार्ड भरायचे आहे. 25 जानेवारी 2021 पर्यंत 30,500 पेक्षा जास्त नागरिकांनी स्वदेस कौशल्य कार्डासाठी नोंदणी केली असून यापैकी 24,500 हून अधिक जण संयुक्त अरब अमिरात, सौदी अरेबिया,ओमान,कतार,कुवेत आणि बहारीन या आखाती सहकार्य परिषद सदस्य देशांमधून परतले आहेत.
स्वदेस नोंदणीचे तपशील स्कील इंडिया असीम  पोर्टलशी संलग्न करण्यात येत आहे. सध्या 800 पेक्षा जास्त नियोक्त्यांची असीम पोर्टलवर नोंदणी असून त्यांनी भारतात 5 लाख पेक्षा जास्त कर्मचाऱ्यांची एकत्रित मागणी नोंदवली आहे. रोजगार पुरवणाऱ्यासाठी विशिष्ट स्वदेस उमेदवाराचा शोधही असीम द्वारे घेतला जात आहे. आखाती देशातून परतलेल्या व्यक्तिंसह इतर कामगारांना, इतर देशात वाव आहे. स्थलांतरीतांसाठीच्या कॉरीडॉरसह विविध देशांशी केलेल्या सामंजस्य कराराअंतर्गत या कामगारांना काम करण्यासाठी वाव आहे.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
पंतप्रधान कार्यालय
पंतप्रधान नरेंद्र मोदी आणि डेन्मार्कच्या पंतप्रधान मेट फ्रेडरिक्सन यांच्यात दूरध्वनीवरुन चर्चा
नवी दिल्ली, 14 मे 2020
पंतप्रधान नरेंद्र मोदी यांनी आज डेन्मार्कच्या पंतप्रधान मेट फ्रेडरिक्सन यांच्याशी दूरध्वनीवरून चर्चा केली. कोविड-19 महामारीला तोंड देण्यासाठी दोन्ही देशांनी केलेल्या उपाययोजनांची दोन्ही नेत्यांनी तुलनात्मक माहिती घेतली. संसर्गात कोणतीही वाढ होऊ न देता लॉक़डाऊनचे निर्बंध शिथिल करण्यामध्ये डेन्मार्क यशस्वी झाल्याबदद्ल पंतप्रधानांनी प्रशंसा केली. परस्परांच्या अनुभवातून शिकण्यासाठी भारतीय आणि डॅनिश तज्ञ एकमेकांच्या संपर्कात राहण्याबाबत यावेळी सहमती व्यक्त करण्यात आली. भारत- डेन्मार्क संबंधांना अधिक बळकट करण्याचा दोन्ही नेत्यांनी पुनरुच्चार केला आणि कोविड-19 पश्चात जगात एकमेकांसोबत मिळून काम करण्याबाबत चर्चा केली. 12 मे 2020 रोजी दोन्ही देशाच्या परराष्ट्रमंत्र्यादरम्यान झालेल्या संयुक्त आयोगाच्या बैठकीच्या यशस्वी आयोजनाचे त्यांनी स्वागत केले. आरोग्य संशोधन, स्वच्छ आणि हरित उर्जा आणि हवामान बदलाला तोंड देण्याच्या उपाययोजना अशा विविध क्षेत्रांमध्ये दोन्ही देशांना परस्पर सहकार्यासाठी मोठा वाव असल्याबाबत दोन्ही नेत्यांनी सहमती व्यक्त केली. तसेच भारत आणि डेन्मार्क यांच्यात एक भक्कम हरित धोरणात्मक भागीदारी निर्माण करण्यासाठी काम करण्याची वचनबद्धता यावेळी व्यक्त करण्यात आली.
पंतप्रधान कार्यालय
पंतप्रधानांनी राजमाता विजया राजे सिंधिया यांच्या जयंतीनिमित्त त्यांना आदरांजली वाहिली
पंतप्रधान नरेंद्र मोदी यांनी राजमाता विजया राजे सिंधिया यांच्या जयंतीनिमित्त त्यांना आदरांजली वाहिली आहे.
एका ट्विटमध्ये पंतप्रधान म्हणाले;
"राजमाता विजया राजे सिंधिया जी यांच्या जयंतीनिमित्त त्यांना विनम्र अभिवादन. त्यांचे आयुष्य पूर्णपणे जनसेवेला समर्पित होते. त्या धाडसी आणि दयाळू होत्या. राजमाताजींसारख्या दिग्गजांनी लोकांमध्ये जाऊन काम केले आणि पक्षाला बळकट केले , म्हणूनच लोकांचा विश्वास असलेला पक्ष म्हणून भाजप उदयाला आला आहे .